laion/Wikipedia-Exotic huggingface dataset:
Obsessed

Obsessed (בעברית: אובססיבי) הוא שיר של הזמרת האמריקאית מריה קארי מתוך אלבומה Memoirs of an Imperfect Angel. הוא נכתב והופק על ידי קארי עצמה, דה-דרים וכריסטופר סטיוארט ושוחרר כסינגל הראשון מהאלבום תחת חברת התקליטים איילנד רקורדס. השיר שואב השראה מז'אנרים כמו R&B והיפ-הופ ובנוי סביב קו באס. בנוסף השיר גם מכיל מחיאות כפיים מוקלטות וגם אוטו טיון מה שהביא לביקורות שליליות. מבחינה לירית השיר מדבר על הסכסוך שלה עם הראפר אמינם אף על פי ששמו לא מוזכר במפורש בשיר. השיר קיבל ביקורות חיוביות ממבקרי המוזיקה שטענו כי מדובר בשיר יוצא דופן מהאלבום. חלק מהמבקרים ציינו לטובה את המילים המתחכמות והביטים החזקים אם כי הרבה מבקרים ציינו לרעה את השימוש של הזמרת באוטו טיון. השיר עורר רעש רב בגלל הנושא בו הוא עוסק מה שהביא לאמינם עצמו לכתוב שיר תגובה לשיר תחת השם "The Warning". השיר הגיע בשיאו למקום ה-7 בארצות הברית מה שהפך לשיר ה-27 של הזמרת שמגיע לעשירייה הפותחת במצעד מה שהופך אותה לאמן החמישי בהיסטוריה עם הכי הרבה שירים שהגיעו לעשירייה הפותחת במצעד. השיר לא שוחרר בכל אירופה מכיוון שחברת התקליטים של מריה רצתה לתת תשומת לב לסינגל השני של האלבום "I Want to Know What Love Is". השיר הגיעה לעשירייה הפותחת גם בצרפת ואיטליה, ול-20 העליונים ביפן, אוסטרליה, בלגיה וקנדה. בשנת 2019 זכה השיר להצלחה מחודשת, תוך ששומש מיליוני פעמים בפלטפורמת שיתוף הווידאו טיקטוק. הקליפ לשיר בוים על ידי ברט רטנר אשר קארי עבדה איתו על קליפים אחרים בעבר. במהלך הקליפ נראית קארי שהיא נעקבת באובססיביות אחרי ראפר אותו היא מגלמת בעצמה. לשיר יצאו שני קליפים כאשר קליפ אחד הוא הקליפ המקורי ואילו השני הוא קליפ לגרסת הרמיקס של השיר בשיתוף הראפר ג'וצי מאנה. הקליפ לשיר צולם במלון פלאזה וברחובות ניו יורק. לפני יציאת הקליפ דלפו מספר תמונות מתוך הקליפים ביניהם קארי מחופשת לגבר אשר לבושו הושווה ללבוש של הראפר אמינם. בנוסף בקליפ יש גם מספר אזכורים לסרט ילדות רעות. על מנת לקדם את השיר ביצעה אותו קארי במהלך התוכנית "The Today Show" ובמהלך סיבוב ההופעות "Angels Advocate Tour". מידע על היצירה "Obsessed" באתר מיוזיק בריינז מידע על הסינגל "Obsessed" באתר מיוזיק בריינז מידע על היצירה "Obsessed" באתר Discogs סרטון השיר "Obsessed" באתר יוטיוב "Eminem Sends Mariah and Nick a Nasty, Nude-Pic-Threatening Warning". E! Online (באנגלית אמריקאית). נבדק ב-2017-12-30. Mariah Carey's #ObsessedChallenge on TikTok: How it Started, Billboard, ‏2019-08-01 Kristin Corry, Mariah Carey's 'Obsessed' Is the Real Song of the Summer, Thanks to TikTok, Vice, ‏2019-08-01 (באנגלית) http://www.aria.com.au/pages/httpwww.aria.com.aupageshttpwww.aria.com.aupagesARIACharts-Accreditations-2009Singles.htm, www.aria.com.au (באנגלית) "Gold & Platinum - RIAA". RIAA (באנגלית אמריקאית). נבדק ב-2018-11-08. "Mariah Carey's Sexy New Single | MTV UK" (באנגלית). נבדק ב-2018-11-08. www.fmqb.com Mariah Carey's New Single 'Obsessed' Goes Up For Sale At All Digital Stores On July 7, 2009, Top40-Charts.com Obsessed- Single by Mariah Carey & Gucci Mane (באנגלית אמריקאית), 2009-06-16, נבדק ב-2018-11-08 "®R&R :: Going For Adds™ :: CHR/Top 40". archive.is. 2012-07-08. נבדק ב-2018-11-08. Universal Music Group, the world's leading music company | Home Page - UMG, UMG (באנגלית) Obsessed, 2009-09-21, נבדק ב-2018-11-08
סיס הרים

סיס ההרים (שם מדעי: Tachymarptis melba) הוא מין עוף ממשפחת הסיסיים. מקור השם המדעי של הסוג מגיע מיוונית עתיקה, takhus, "מהירות" ו-marptis "תופס". מקור שם המין, melba, אינו ידוע. סיס ההרים מקנן בהרים מדרום אירופה עד ההימלאיה. כמו סיס החומות, הוא נודד למרחקים גדולים, וחורף הרבה יותר דרומה באפריקה הדרומית. לסיסים רגליים קצרות מאוד אשר משמשות אותם רק עבור היצמדות למשטחים אנכיים. מבלים את רוב חייהם באוויר וניזונים מחרקים שהם תופסים במקורם. בישראל סיס ההרים הוא חולף, מקנן נפוץ וחורף נדיר. במהלך נדידתם להקות סיסי הרים חולפות בכל רחבי ישראל. הסיס דומה במראה החיצוני לסנונית הרפתות או סנונית הערים. היא, למרות זאת, כלל לא קרובה טקסונומית למיני ציפורי שיר אלו, מכיוון שסיסים משתייכים לסדרת הסיסאים. הדמיון בין הקבוצות הוא תוצאה של אבולוציה מתכנסת, המצביע על סגנון חיים דומה. סיס ההרים מקנן בהרים מדרום אירופה עד ההימלאיה. כמו סיס החומות, הוא נודד למרחקים גדולים, וחורף הרבה יותר דרומה באפריקה הדרומית. ניתן להבדיל את סיס ההרים בקלות מסיס החומות לפי ממדיו הגדולים יותר ובטנו וצווארו הלבנים. הם גדולים בערך פי שניים ממרבית הסיסיים האחרים שבטווח תפוצתו, אורכו כ-20 עד 23 ס"מ, מוטת כנפיו כ-57 ס"מ ומשקלו כ-100 גרם. לשם השוואה, מוטת כנפיו של סיס החומות היא כ-42 ס"מ. סיס ההרים הוא בעיקר בצבע חום כהה, עם כתמים לבנים מתחת למקור ועל החזה המופרדים על ידי פס חום כהה. יש לו זנב קצר המפוצל בקצהו וכנפיים ארוכות מאוד המעוקלות אחורנית ומזכירות צורת סער או בומרנג אך עשויות גם להיות מתוחות בצורה ישרה (כמו בתמונה). הצעירים דומים לבוגרים, אבל נוצותיהם בהירות בקצוות. תעופתם היא איטית יותר ממיני סיסיים אחרים. סיסים אלו בונים את הקנים שלהם בחורים הנמצאים בסלעים או במבנים מעשה ידי אדם. הקן הוא בצורת צלוחית, הבנוי מנוצות של מינים שונים של ציפורים, המחוזק על ידי חומר צמחי יבש ורוק. בכל הטלה יש 2 או 3 ביצים. הסיסים חוזרים לאותו קן שנה לאחר שנה, ובונים את הקן שלהם מחדש במקרה הצורך, ונשארים עם אותו בן הזוג במשך כל חייהן. סיסים צעירים יכולים להוריד את חום הגוף שלהם ולהפוך לרדומים במקרה שתנאי מזג אוויר קשים מפריעים להוריהם לתפוס חרקים כראוי. הם הסתגלו לתנאי מחיה עירוניים, ולעיתים קרובות מקננים בבניינים ישנים בערים לאורך הים התיכון. סיס ההרים מבלה את רוב חייו באוויר. הוא דוגר על צוקים אנכיים או קירות. ב-2011, פליקס ליאצ'טי ועמיתיו במכון השווייצרי לצפרות סימנו שישה סיסיי הרים בתגים אלקטרוניים שעוקבים אחריי תנועותיהם. בעקבות כך התגלה כי הסיסים יכלו להישאר באוויר מעל 200 ימים רצופים. מדיה וקבצים בנושא סיס הרים בוויקישיתוף סיס הרים, באתר ITIS (באנגלית) סיס הרים, באתר NCBI (באנגלית) סיס הרים, באתר Animal Diversity Web (באנגלית) סיס הרים, באתר GBIF (באנגלית) סיס הרים באתר הצפרות הישראלי סיס הרים באתר הרשימה האדומה של IUCN Jobling, James A., The Helm dictionary of scientific bird names : from aalge to zusii, London: Christopher Helm, 2010 דותן יושע, מגדיר הציפורים של ישראל - סיס הרים, באתר פורטל צפרות BTO BirdFacts | Alpine Swift, blx1.bto.org (באנגלית) Stevenson, Terry., Field guide to the birds of East Africa : Kenya, Tanzania, Uganda, Rwanda, Burundi, London: T & A D Poyser, 2002 Tachymarptis melba (Alpine Swift), www.iucnredlist.org Stromberg, Joseph. "This Bird Can Stay in Flight for Six Months Straight". Smithsonian (באנגלית). נבדק ב-2017-12-30.
ליאונרד רוז

ליאונרד רוז (באנגלית: Leonard Rose;‏ 27 ביולי 1918 – 16 בנובמבר 1984) היה צ'לן יהודי-אמריקאי יהודי, הנחשב לאחד מגדולי הצ'לנים האמריקאים במאה ה-20. רוז נולד בוושינגטון ולמד אצל וולטר גרוסמן, פרנק מילר ופליקס סלמונד. אחרי השלמת לימודיו במכון קרטיס למוזיקה בפילדלפיה בגיל 20, הצטרף להתזמורת הסימפונית של רשות השידור הלאומית (NBC) של ארטורו טוסקניני וכמעט מיד התמנה לצ'לן ראשון נלווה. בגיל 21 היה צ'לן ראשון של תזמורת קליבלנד, ובגיל 26 התמנה לצ'לן ראשון בתזמורת הפילהרמונית של ניו יורק. הוא הרבה להקליט כסולן אחרי 1951, בין היתר קונצרטים לצ'לו עם מנצחים כמו ליאונרד ברנשטיין, יוג'ין אורמנדי, גיאורג סל וברונו ולטר. רוז עסק גם בנגינת מוזיקה קאמרית והיה חבר בשלישיית הפסנתר הנודעת שלישיית איסטומין-שטרן-רוז, יחד עם אייזק שטרן ויוג'ין איסטומין. מורשתו של רוז כמורה עומדת בעינה עד עצם היום הזה: תלמידיו מג'וליארד, ממכון קרטיס ומבית הספר הקיצי למוזיקה מדואומאונט (Meadowmount) של איוון גאלאמיאן, ממלאים את מדורי הצ'לו ברבות מתזמורות אמריקה, כמו התזמורת הסימפונית של בוסטון, תזמורת קליבלנד, תזמורת פילדלפיה והפילהרמונית של ניו יורק. עם תלמידיו המפורסמים נמנים לין הארל ויו-יו מה, מט חיימוביץ ושולמית לורין. רוז מת מלוקמיה בווייט פליינס, ניו יורק, בנובמבר 1984. יוג'ין איסטומין, ליאונרד רוז ואייזק שטרן על בטהובן: מכלול שלישיות הפסנתר (1971) ליאונרד רוז, במסד הנתונים הקולנועיים IMDb (באנגלית) ליאונרד רוז, באתר AllMusic (באנגלית) ליאונרד רוז, באתר MusicBrainz (באנגלית) ליאונרד רוז, באתר Discogs (באנגלית) Tim Page, Leonard Rose, Cellist, Dies; Key Performer and Teacher, הניו יורק טיימס, November 19, 1984 Leonard Rose, cello.org Tim Janof, Leonard Rose Remembered
יחסי סן מרינו – רוסיה

יחסי סן מרינו-רוסיה הם היחסים הדיפלומטיים שבין הרפובליקה המרוממת של סן מרינו לבין הפדרציה הרוסית. שתי המדינות הן ריבוניות וחברות בארגון האומות המאוחדות, בנוסף לכך הן חברות גם במועצת אירופה ובאונסק"ו. המגע הראשון שבין ברית המועצות (מעצמת העל לשעבר שבעיני רבים נחשבת רוסיה ליורשתה) לבין סן מרינו התרחש בשנות השבעים של המאה העשרים, מה שהוביל את המדינות לחתום ב-20 בספטמבר 1979 על הסכמי שיתופי פעולה במגזר החינוך והתרבות, ועל הובלת 90,000 טון של נפט לסן מרינו. היחסים שבין סן מרינו לבין ברית המועצות נחתמו בהסכמים מכיוון שבעבר הייתה אירופה מחולקת לשני גושים, הגוש המזרחי והגוש המערבי, האחד הזדהה עם ברית המועצות והשני עם ארצות הברית. סן מרינו הייתה יחד עם איטליה, המדינה בה היא מובלעת, חברה בגוש המערבי. לכן, לא היו לה אינטרסים לפתח יחסים דיפלומטיים רשמיים עם ברית המועצות. בתחילת שנות התשעים של המאה העשרים, כשברית המועצות התפרקה ורוסיה ירשה אותה, החלו מגעים רציניים בין שתי המדינות לכינון יחסים דיפלומטיים. היחסים הדיפלומטיים שבין סן מרינו לרוסיה כוננו ב-30 בספטמבר 1993. ב-19 בפברואר 2002 הגיע שר החוץ הסן מרינזי, ג. גאטי לרוסיה כדי לנהל משא ומתן על נושאים שונים עם חברי ממשל. במהלך המשא ומתן נדונו בפירוט הסיכויים להתפתחות נוספת של היחסים הדו-צדדיים, לרבות בתחום התרבות והתיירות. גם שיתוף הפעולה הכלכלי נידון, במיוחד בתחום העסקים הקטנים והבינוניים. שני הצדדים ציינו את חשיבות הפרוטוקול שנחתם בין ראשי משרדי החוץ של שתי המדינות במהלך ביקורו של ג. גאטי במוסקבה בין ממשלת הפדרציה הרוסית לבין ממשלת הרפובליקה של סן מרינו על שיתוף פעולה בתחומים תרבות, חינוך, ספורט, תיירות ומסחר וכלכלה. שני הצדדים סברו שהמסמך יוביל להתפתחויות ביחסים גם בתחומים אחרים. שר החוץ הרוסי איגור איבנוב וגטי דנו גם במספר נושאים אקטואליים בפוליטיקה העולמית, ובכללם סוגיות המאבק בטרור, שיתוף הפעולה האירופי ושיתוף הפעולה בין רוסיה לסן מרינו באו"ם ובארגונים בינלאומיים אחרים. בסוף השיחות, הוענק לשר הפרס הגבוה ביותר של סן מרינו, פרס מסדר סנט אגאטה, כהוקרה על ההתפתחות שנעשתה ביחסים הרוסיים-סן מרינזיים. עשר שנים לאחר כינון היחסים ב-30 בספטמבר 2003, הועלו היחסים בדרג והפכו ליחסים דיפלומטיים מלאים. ביולי 2006 צוינו בסן מרינו ארבעה ימים שלמים שהיו מוקדשים לתרבות הרוסית בלבד, "ימי רוסיה". הימים צוינו מ-12 ביולי עד ל-16 ביולי. סן מרינו אינה מיוצגת ברוסיה בדרג השגרירות. סן מרינו מיוצגת ברוסיה בדרג הקונסולרי באמצעות קונסוליה שהיא מחזיקה במוסקבה. רוסיה אינה מיוצגת בסן מרינו בדרג השגרירות אלא באמצעות השגרירות הרשמית שהיא מחזיקה ברומא, בירת איטליה. מסמכים על סן מרינו, באתר משרד החוץ הרוסי CONSULATE OF SAN MARINO IN MOSCOW, RUSSIA
פני דאוני

פני דאוני (באנגלית: Penny Downie; נולדה ב-1954) היא שחקנית אוסטרלית, הידועה מהופעותיה בטלוויזיה הבריטית. דאוני נולדה בבריזבן בירת מדינת קווינסלנד שבאוסטרליה. היא התחילה את הקריירה שלה בבריזבן בתיאטרון הלילה השנים עשר ובתיאטרון בריזבן ארטס. היא למדה משחק במכון הלאומי לאמנות הדרמה (NIDA) בסידני. אחרי סיום הלימודים הופיעה בסדרות טלוויזיה אוסטרליות כגון "The Box", "בלבירד", "משפחת סאליבן", "Prisoner", ו-"Learned Friends". בתחילת שנות השמונים של המאה העשרים עברה דאוני לממלכה המאוחדת. בטלוויזיה הבריטית הופיעה בין השאר בסדרות "Minder" (אנ'), "המפקח מורס" (אנ'), "קוואנה QC", "משפחת קזאלט", "חקירות המפקח לינלי", "ספוקס", "משפט ועונש", "New Street Law", "פוארו", "Lost for Words", ו"תחבולות חדשות". עוד שיחקה דאוני בסרט הטלוויזיה "הנערה בבית הקפה" לצדם של ביל ניי, קלי מקדונלד ואנטון לסר. דאוני מופיעה בתיאטרון והיא עמיתה של הלהקה השייקספירית המלכותית, איתם שיחקה בתפקידים כגון ליידי אן במחזה "ריצ'רד השלישי" לצדו של אנטוני שר, ובדמות הרמיוני ופרדיטה במחזה "אגדת חורף". ב-1986 שיחקה בהצגת הבכורה של המחזה "The Art of Success" מאת ניק דיר בסטרטפורד, ואחר כך במרכז האמנויות ברביקן בלונדון לצדם של מייקל קיצ'ן וסיימון ראסל ביל. ב-2008 שיחקה בתפקיד גרטרוד לצדם של דייוויד טננט ופטריק סטיוארט בהפקה של הלהקה השייקספירית המלכותית של המחזה "המלט". ב-2009 עובד המחזה לטלוויזיה ושודר ב-BBC. עוד ב-2009 גילמה את הדמות הראשית במחזה "הלנה" מאת אוריפידס בתיאטרון שייקספיר גלוב. בקולנוע שיחקה ב-2009 בסרטו של קלינט איסטווד "אינוויקטוס" וגילמה את גברת פיינאר. ב-2013 הופיעה דאוני בתפקיד אם המנזר אוגוסטין בפרק "The Bride of Christ" בסדרה "האב בראון". היא גילמה את הדמות הראשית במחזה "A Storm in a Flower Vase" המבוסס על חייה של קונסטנס ספרי. הצגת הבכורה של המחזה הוצגה בתיאטרון ארטס בווסט אנד. ב-2014 כיכבה דאוני בפרק בסדרה "Suspects" בתפקיד פיונה סאליבן, ושיחקה בדמות ליידי סינדרבי, אמו של אטיקוס אלדריג' בעונה החמישית של סדרת הדרמה "אחוזת דאונטון". פני דאוני, במסד הנתונים הקולנועיים IMDb (באנגלית) פני דאוני, באתר AllMovie (באנגלית) פני דאוני, במסד הנתונים הקולנועיים KinoPoisk (ברוסית) פני דאוני, באתר MusicBrainz (באנגלית) פני דאוני באתר United Agents The Art of Success Billen, Andrew (21 באוגוסט 2008). "Fit for a prince - Hamlet Production". New Statesman. נבדק ב-4 בספטמבר 2014. {{cite news}}: (עזרה) "BBC Two - Hamlet". bbc.co.uk. נבדק ב-4 בספטמבר 2014. {{cite web}}: (עזרה) Lara Prendergast, ‏A Storm in a Flower Vase: Constance Spry spruces up centrestage, The Telegraph, 12 September 2013 James Faulkner, Penny Downie and Catherine Steadman for Downton Abbey, 14 August 2014
יחסי בלגיה – סן מרינו

יחסי בלגיה–סן מרינו הם היחסים הדיפלומטיים שבין ממלכת בלגיה לבין הרפובליקה המרוממת של סן מרינו. על פי משרד החוץ הבלגי, התחום היחיד בו נעשה שיתוף פעולה ארוך טווח עם סן מרינו הוא תחום התיירות. בכל שנה מספר קטן של תיירים בלגים מגיע לבקר במיקרו המדינה של סן מרינו, בדרך כלל כחלק מטיול באזורים אמיליה-רומאניה, מארקה וטוסקנה. סן מרינו מיוצגת בבלגיה בדרג השגרירות באמצעות שגרירות שהיא מחזיקה בבריסל, בירת המדינה. בלגיה אינה מיוצגת בסן מרינו בדרג השגרירות אלא באמצעות שגרירותה ברומא, בירת איטליה. Western Europe, Foreign policies of Belgium, באתר משרד החוץ הבלגי EMBASSY OF SAN MARINO IN BRUSSELS, BELGIUM
אנציקלופדיה למתמטיקה

אנציקלופדיה למתמטיקה (באנגלית: Encyclopedia of Mathematics ובראשי תיבות EoM) היא אנציקלופדיה למתמטיקה שיצאה לאור בדפוס וב-CD-ROM, וכעת מוצגת לעיון חופשי באינטרנט. האנציקלופדיה יצאה לאור בשנת 1977 ברוסית, בחמישה כרכים בשם: Математическая энциклопедия, בעריכתו של המתמטיקאי הרוסי איוואן וינוגרדוב. בשנים 1987–1994 יצא לאור תרגום מורחב לאנגלית, בעריכתו של המתמטיקאי ההולנדי מיכיאל האזווינקל, בהוצאת Kluwer . התרגום כלל תשעה כרכים ועוד כרך אינדקס. שלושה כרכי מילואים נוספו בשנים 1997, 2000 ו-2002. באנציקלופדיה נכללו כ-8,000 ערכים. מהדורת CD-ROM, הכוללת גם אנימציות והדמיות תלת-ממדיות, יצאה לאור בשנת 1998. בשנת 2003 רכשה הוצאת שפרינגר את הוצאת Kluwer. הוצאת שפרינגר העלתה את האנציקלופדיה לאינטרנט לשימוש חופשי, בשיתוף עם החברה המתמטית האירופית (אנ') ובהמשך הסבה את האתר לגרסה המבוססת על מדיה-ויקי, המאפשרת עדכון מבוקר של האנציקלופדיה על ידי הגולשים. זכויות היוצרים בגרסה המקורית של האנציקלופדיה נשמרות בידי הוצאת שפרינגר, אך ערכים חדשים ושינויים שנוספו בידי הגולשים מתפרסמים ברישיון CC-BY-SA. מדיה וקבצים בנושא אנציקלופדיה למתמטיקה בוויקישיתוף אתר האינטרנט הרשמי של אנציקלופדיה למתמטיקה
יחסי טאיוואן – סן מרינו

יחסי טאיוואן–סן מרינו הם מערכת היחסים שבין הרפובליקה הסינית לבין הרפובליקה המרוממת של סן מרינו. בין טאיוואן לבין סן מרינו מעולם לא היו קיימים יחסים דיפלומטיים רשמיים וסן מרינו מכירה בטאיוואן דה יורה כמחוז מורד סיני, עם זאת, דה פקטו, מתרחשים שיתופי פעולה כלכליים ותיירותיים בין שתי המדינות ואזרחי שתי המדינות נהנים מהטבות במדינה השנייה. סן מרינו לא הצטרפה לאיחוד האירופי ולאמנת שנגן, אך על פי אמנת אמסטרדם, שנכנסה לתוקף ב-1999, סן מרינו נחשבת חלק מאזור שנגן ויכולה לאמץ את מדיניות האשרה של האיחוד האירופי. אזור שנגן מכניס את אזרחי הרפובליקה הסינית ללא אשרה לתקופה של עד 90 ימים. אזרחי סן מרינו זכאים לשהות של עד 90 ימים ללא אשרה בטאיוואן. סן מרינו לא מיוצגת בטאיוואן בשום צורה שהיא ומתנערת מכל גוף שמעוניין לייצג אותה שם. טאיוואן לא מיוצגת בסן מרינו אלא באמצעות משרד ייצוגי ברומא, בירת איטליה. 國家/地方政府基本資料, אתר משרד החוץ הטאיוואני
יחסי הוותיקן – סן מרינו

יחסי הוותיקן–סן מרינו הם היחסים הדיפלומטיים הרשמיים שבין הכס הקדוש הפועל מקריית הוותיקן כישות טריטוריאלית עצמאית לבין הרפובליקה המרוממת של סן מרינו. יוחנן פאולוס השני ביקר בסן מרינו ב-28 באפריל 1982. כאשר שגריר סן מרינו בוותיקן הציג את כתב האמנתו לאפיפיור בנדיקטוס השישה עשר ב-13 בנובמבר 2008, בירך האפיפיור את העם הסן מרינזי: "אני קרוב מאוד לסן מרינו ולעם שלה, שהוא עם קטן מבחינת טריטוריה, אך בכל זאת ראוי להתחשבות רבה ולכבוד בעקבות ההיסטוריה הארוכה והמסועפת שלו והמסורת התרבותית והדתית שהוא מקיים". הוותיקן מיוצגת בסן מרינו באמצעות נונציו שהיא מחזיקה בסן מרינו. הנונציו שווה בדרגתו לדרג השגריר, ובכך הוותיקן הופכת לאחת משלוש המדינות היחידות המחזיקות נציגות דיפלומטית בדרג שגרירות בסן מרינו. סן מרינו מיוצגת בוותיקן בדרג השגרירות באמצעות שגרירות שהיא מחזיקה בקריית הוותיקן. San Marino Ambassador to the Holy See presents Credentials to Pope Benedict XVI, אתר משרד החוץ של סן מרינו, 13 בנובמבר 2008 APOSTOLIC NUNCIATURE OF THE HOLY SEE (VATICAN CITY) IN SAN MARINO, SAN MARINO Holy See, Vatican City State, אתר משרד החוץ של סן מרינו Foreign Diplomatic and Consular Corps Accredited to San Marino, אתר משרד החוץ של סן מרינו EMBASSY OF SAN MARINO IN VATICAN CITY, HOLY SEE
גרפטון

האם התכוונתם ל... אנתוני גרפטון – היסטוריון אמריקאי סו גרפטון – סופרת אמריקאית שנודעה בשל ספריה מסוגת הספרות הבלשית רחוב גרפטון – אחד משני רחובות הקניות העיקריים במרכז דבלין גרפטון – עיר בצפון דקוטה, ארצות הברית
Valerie

Valerie (בעברית: ולרי) הוא סינגל שנכתב על ידי הלהקה האנגלית הזוטונים, ויצא ב-19 ביוני 2006, כסינגל השני מתוך אלבומם השני Tired of Hanging Around, שיצא באותה שנה גם כן, כמה חודשים לפני הוצאת הסינגל. השיר הצליח להגיע אל המקום ה-9 במצעד הסינגלים הבריטי, ובשיאו הצליח להגיע אל המקום ה-32 במצעד שבאירלנד. מכירותיו של השיר בבריטניה בשילוב עם הזרמות המדיה, עומדות על כ-200 אלף עותקים. לשיר יצאו גרסאות כיסוי רבות, ואף צוות Glee, באחד מפרקי הסדרה ביצעו את השיר. את השיר ביצעו שלוש נערות. Valerie לאחר כמה חודשים מצאת השיר המקורי, הוציאו מארק רונסון ואיימי ויינהאוס גרסת כיסוי לשיר, וב-15 באוקטובר 2007, הגרסה יצאה כסינגל השלישי מתוך אלבומו השני של רונסון Version, שיצא בסמוך להוצאת הסינגל. עם השיר הופיעה איימי ב-BBC Radio 1 בסמוך לצאתו, וירדן גלאנד היה זה שניגן על הפסנתר אלקטרוני בשיר. הרולינג סטון אמרו שהשיר הוא "הקלטה בולטת", לאחר הוצאת אלבומה השני והאחרון, Back to Black. בנוסף לכך, ויינהאוס ביצעה גרסה נוספת ואיטית יותר של השיר, וזאת נכללה בגרסת הדלוקס של אותו האלבום. השיר נכלל גם בסרט שיצא לאחר מותה ונקרא על שמה, Amy בשנת 2015. השיר אף נוסף גם לפסקול שיצא עבור הסרט. בסרט 27 שמלות שיצא בשנת 2008, השתמשו אף בשיר כחלק מהפסקול. הווידאו הקליפ הנלווה שיצא לשיר, היה בבימויו של רוברט הלס, והוא צולם בלונדון ב-28 באוגוסט 2007. תחילה מראה הקליפ את רונסון וקבוצת נגני ג'אז שרים ומנגנים, ולאחר שהם מסיימים הם מזמינים אישה מהקהל (איימי ויינהאוס), ומיד אחריה עולים לבמה גם חבריה. ברובו הקליפ הוא בסגנון של מופע קריוקי. מאחורי איימי ניתן לראות קבוצת אנשים המתרגמת לפנטומימה את כל אשר היא שרה. מידע על היצירה "Valerie" באתר מיוזיק בריינז גרסאות נוספות ל"Valerie" באתר SecondHandSongs ZUTONS | full Official Chart History | Official Charts Company, www.officialcharts.com (באנגלית) Jaclyn Ward - Fireball Media Group - http://www.fireballmedia.ie, The Irish Charts - All there is to know, irishcharts.ie (ארכיון) MusicOfGlee (2016-08-24), GLEE - Valerie (Full Performance) HD, נבדק ב-2017-12-30 Amy Winehouse: Album Guide | Rolling Stone Music, ‏2014-07-05 "Mark Ronson f/ Amy Winehouse - "Valerie (ארכיון) MarkRonsonVEVO (2009-10-02), Mark Ronson - Valerie ft. Amy Winehouse, נבדק ב-2017-12-30 NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024 "Brit Awards 2008: The winners" (באנגלית בריטית). 2008-02-20. נבדק ב-2018-07-06.
מכבי נס ציונה (כדורגל)

מכבי נס ציונה הייתה קבוצת כדורגל מהעיר נס ציונה בתקופת המנדט הבריטי בארץ ישראל. המועדון הוקם ב-1912 והוא נמנה עם המועדונים הוותיקים ביותר והמייסדים של הליגה הבכירה בארץ ישראל כשהשתתף בעונת הבכורה (1931/1932). בתקופה שקדמה להקמת המדינה, הקבוצה נחשבה לקבוצה חזקה יחסית שהשתתפה ברוב הטורנירים הראשונים של ההתאחדות בארץ ישראל. הקבוצה המשיכה לשחק גם בעונה הראשונה של הליגה הישראלית ב-1949/1950, והייתה היורדת הראשונה של הליגה הבכירה, עד שפורקה ב-1955. הקבוצה הוקמה ב-1912 והייתה בין הקבוצות העבריות הראשונות שהוקמו בארץ ישראל. הקבוצה זכתה בגביע מגן שמשון של 1923 ו-1924 - גביע של קבוצות מכבי בארץ ישראל. הקבוצה השתתפה במשחקי הליגה הבכירה המאורגנת הראשונה של ארץ ישראל בעונת 1931/1932, וסיימה במקום השמיני. כמו כן השתתפה הקבוצה לראשונה במשחקי הגביע הארץ ישראלי של 1932, והפסידה 6:0 בסיבוב הראשון. הקבוצה המשיכה להשתתף במשחקי הליגה הבכירה בתקופת המנדט, ובעונות 1940 ו-1941/1942 רשמה את הישג השיא שלה - מקום 3 בליגה הבכירה. לאחר הקמת מדינת ישראל השתתפה בעונה הראשונה של הליגה הבכירה ב-1949/1950, אך רשמה שיא שלילי בהיסטוריה של הליגה הישראלית, כשסיימה במקום האחרון עם 24 הפסדים מתוך 24 משחקים, כאשר כבשה 7 שערים בלבד וספגה לא פחות מ-95. הידרדרות הקבוצה המשיכה בשנים הבאות ובעונת ההמשך, 1951/1952 הקבוצה ששיחקה בליגת המשנה ירדה פעם נוספת, הפעם לליגה ג' מהמקום ה-13 בבית הדרום. הקבוצה המשיכה ביכולתה הבינונית והמשיכה לשחק בליגות הנמוכות בשנים הבאות, עד שב-1955 לאחר קשיים כלכליים הקבוצה הפסיקה את פעילותה, ומעט המשאבים והשחקנים שנשארו לה אוחדו עם הקבוצה החדשה שנוסדה בעיר סקציה נס ציונה שהוקמה באותה השנה, שקיבלה תמיכה מהעירייה ומייצגת את העיר נס ציונה עד היום. ועד המכבי א.ר., משחקי הבכורה, רשימת הקבוצות המשתתפות בגביע "משחקי הבכורה" של ארגון "המכבי", 8 קבוצות: מכבי תל אביב, אילה ת"א, הכח תל אביב, עפר ת"א, מכבי נס ציונה, נורדיה ראשון לציון ומכבי אבשלום פ"ת, דאר היום, 8 ביוני 1923 ינשטיין, משחקי הבכורה בכדורגל, רשימת משחקי הקבוצות במחזור הראשון בליגה למחלקה ראשונה 1931/1932, הארץ, 2 בנובמבר 1931 יחיאל ארזי, מכבי חיפה ורחובות - טרם נוצחו, ה"מוהיקני האחרון" בדרום: "....היה חשש גדול לכך, כי הקבוצה השלישית מן הדרום (לאחר מכבי נס ציונה ומכבי ראשון לציון) תעלם אף היא מן המפה...", זמנים, 8 ביולי 1955 ערך זה הוא קצרמר בנושא כדורגל ישראלי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
מחנה הציונות הדתית

מצ"ד (מחנה הציונות הדתית), הייתה מפלגה ציונית-דתית שפעלה במסגרת המפד"ל, כסיעה נפרדת וכחלק מסיעת מורשה. מצ"ד הוקמה כחוג "איתנים" בתוך מפד"ל במרץ 1980. לקראת הבחירות לכנסת העשירית שקלו תומכי הרב דרוקמן להריץ רשימה נפרדת תחת שם זה, אך לבסוף חזרו בהם והרב דרוקמן התמודד ברשימת המפד"ל. מצ"ד פרשה בינואר 1983 מהמפד"ל, על רקע הישארות המפד"ל בממשלה אף לאחר פינוי חבל ימית, שנתפסה כהסכמה פסיבית לפינוי. בראש הפורשים עמד הרב חיים דרוקמן, שהיה חבר הכנסת העשירית, ופרש מסיעת המפד"ל, אך ועדת הכנסת לא אישרה לו להקים את הסיעה כבר אז, והוא כיהן כחבר סיעת יחיד. בבחירות לכנסת האחת עשרה התמודדה המפלגה יחד עם פא"י במסגרת רשימת מורשה החדשה. הרשימה המאוחדת זכתה לשני מנדטים, מתוכם אחד לנציג מצ"ד, חיים דרוקמן. יוסף שפירא מונה לשר בלי תיק בממשלת ישראל מטעם הסיעה. ב-9 ביולי 1986 פרש הרב דרוקמן, ועימו מצ"ד, מן הסיעה המשותפת וחזר למפד"ל. הסיעה זכתה ב־80 עד 90 צירים לוועידת המפד"ל שנערכה באותו חודש. מפלגת מצ"ד התמודדה גם בבחירות המקומיות בירושלים בשנת 1983 יחד עם הרשימה הדתית המקומית תדי"ר (תנועה דתית למען ירושלים) שהייתה מזוהה עמה וזכתה במושב אחד במועצת העיר. בתחילה כיהן מטעמה איתן בן דוד, ולאחר מכן הוחלף בויוה סיון שהצטרפה לקואליציה של ראש העירייה טדי קולק. חוג איתנים-בראשות ח"כ דרוקמן הוקם במפד"ל, מעריב, 18 במרץ 1980 כנס יסוד (מודעה), מעריב, 31 במרץ 1980 יהושע ביצור, "איתנים" - שמה האפשרי של רשימת דרוקמן, מעריב, 12 בפברואר 1981 כינוס רבני „איתנים” קורא לפרוש מהמפד"ל, דבר, 17 בפברואר 1981 נדב שרגאי, כי ראו ערוותה, כל העיר, 28 בינואר 1983 אמנון לוי, כנסת: שמיר, מה זה ה"זה" שלך?, חדשות, 9 ביולי 1986 פאר־לי שחר, להוציא את בורג מהממשלה ואת בן־נתן מהמנגנון, חדשות, 24 ביולי 1986 כי ראו, כל העיר, 28 בינואר 1983 המפלגות הדתיות: שבע מפלגות על הקול הדתי, כל העיר, 16 בספטמבר 1983 ילקוט הפרסומים 2980 הדר חורש ושחר אילון, הצגה ל־30 ניצבים, כל העיר, 10 במאי 1985